
Iliuzija 


Žiūri į veidrodį - matai save, 
Viskas yra taip, kaip ir atrodo. 
Nors ištikrųjų - ne,- tai 
atspindys 

Tai tik iliuzija,- 

Ji tikro tavo grožio neparodo, 
Tikk lūžusi šviesa stikle,- 
Sukūrusi visą šią apgaulę. 


VIENOJE veidrodžių, tiksliau, veidrodžių rėmų dirbtuvėje... 


(Jie patys negamino veidrodžių. Veidrodžius pagal užsakymą gamino 


Veidrodžių Meistras. Jie tik įstatydavo juos į rėmą) darbavosi Laimės 
Pardavėjas. Kartu su Pameistriu, į rėmą statė veidrodinį stiklą. 
Dirbtuvėje rėmų būta įvairių: ir mažų, ir didelių, ir kreivų, ir labai 
kreivų... Jie negamindavo veidrodžių, nes jie nebuvo paprasti. Tokiems 
veidrodžiams pagaminti reikėjo daug išmanymo, kantrybės ir 
kruopštaus rankų darbo. 

Įgaubti, įdubę, ištįsę, klijuoti, suklijuoti - kartais sunkiai 
nusakomų formų, tad ir tikėtis nereikia, jog toks veidrodis neiškraipys 
vaizdo... Bet kasgi norėtų pirkti tokius kreivus veidrodžius? Jei 
veidrodžiai buvo tokie nestandartiniai, vadinasi juos ir turėti pirkti tokie 
nestandartiniai žmonės... įvairūs vaikų parkai, cirkininkai, iliuzijų 
namai... Visame pasaulyje, juos graibstyte graibstydavo. Mat, visiems jų 
teikiami atvaizdai sukeldavo daug juoko. Dėl to jį ir vadino Laimės 
Pardavėju. Jis irgi juokaudaveęs, jog prekiauja laime. Dėl to taip jį 
vadinsime ir mes. 

Pats Laimės Pardavėjas nemėgo, kai kas nors sakydavo, kad 
jie gamina veidrodžius. “Tik viską surenkame į visumą". Kartu su savo 
Pameistriu, jie tik įstatydavo veidrodinį stiklą į rankų darbo rėmą. 

Jie patys raižydavo, šlifuodavo, tekindavo, skaptuodavo, ko 
tik nedarė - puošė rėmus gėlių žiedais, visokiom pabaisom ir 
pabaisiukais. Tik tos pabaisos ir pabaisiaukai visai nebuvo baisūs... Jie 
buvo baisiai juokingi. “Jei jau juoktis, tai 

jau juoktis iki galo", - sakydavo Laimės Pardavėjas. O jei 
drožinėjant kokį velniūkštį, medis sutrūkdavo, klientų buvo tik dar 
labiau vertinamas. 

- Rankų darbas, - aikščiodavo jie. 

Veidrodžių Laimės Pardavėjo dirbtuvėje buvo ant sienų, ant 
lubų, pastatytų grupėmis arba pavieniui. Tik ant grindų nebuvo, kad 
stiklas neskiltų nuo spaudimo. Be to, vėsu vaikščioti basomis. Vos tik 
suruošę veidrodį, jie iškart jį uždengdavo storu tamsiu audeklu tam, kad 
nepasiklystų, tam, kad neapsvaigtų galva. 


Kartais jie restauruodavo savo senus rėmus - vaikai mėgo 
čiupinėti medines pabaisų galvas. Ypač jų mėgiamiausia buvo Hidra, 
kurią įsigyjo vienas Iliuzijų muziejus Berlyne. O kartais kokio lankytojo 
galvai susikus, tekdavo pakeisti ir veidrodžius. 

Laimės Pardavėjas turėjo savitą pasaulėžiūrą, kuri savaime 
suprantama, sukosi tik apie veidrodžius, kad ir štai: 

- Veidrodis atsirado tik todėl, kad žmonės labai norėjo 
pasižiūrėti į save, tačiau net žiūrėdami į veidrodį, nematome kaip 
atrodome. Tačiau kiekvienas it koks veidrodis matome vienas kitą... 

Pameistrys... Nors ir ne pagrindinis veikėjas... Net ir istorija, 
vadinasi “Laimės Pardavėjas", o “Pameistrys", jis vis vien kažką reiškia, 
tad apie jį nė Žodėliu neužsiminti tolygu išbraukti gabalą istorijos. 
Pameistrys - jaunas vaikinas, užklydęs į dirbtuves netikėtai ir visai ne 
savo noru, bet savo noru jose pasilikęs.... 

Bengalų cirko direktorius Adalahala Achalalala vos tik išgirdęs 
apie tokias dirbtuves, iškart tvirtai nusprendė, jog reikia veidrodžio. 
Atvyko vienas. Pavaikštinėjo, pavaikštinėjo. Aikščiojo iš nuostabos. 
Tiesa, tylėdamas. Aikščiojo vidumi. Norėjo likti santūrus. Tik ėjo 
pasiramščiuodamas sunkia geležine lazda, kuri užsibaigė sidabriniu 
bumbulu. Ši tauškėjo į grindis. Dirbtuvės aidėjo. Laimės Pardavėjas 
darbavosi kitame dirbtuvių gale. Tiek buvo įsitraukęs į angeliuko sparnų 
drožybą, kad Bengalų cirkininko nepastebėjo... 

Adalaha tiek susižavėjo vienu ąžuoliniu rėmu, jog nusprendė 
lazda atsargiai pakelti adeklo kampą. Atkelė lazdos galu. Bet audeklas 
visai nuslinko nuo veidrodžio. Pasigirdo duslus garsas. Laimės 
Pardavėjas atsitraukė nuo savo darbo. Tik dabar pastebėjo prašalaitį. 
Adalaha net atšoko nuo ten pamatyto vaizdo. 

- Baisiai rodo, - pasakė Adalaha. 

- Bet tik rodo, - atsikirto Laimės Pardavėjas. 

Jie abu trumpam nutils. 

Adahala atydžiau pasižiūrės į veidrodį. Panašių monų, jis 
buvo matęs kituose cirkuose ir teatralų sueigose, bet taip, kad išsigąstų 


- niekuomet! Veidrodis iškraipė visas jo kūno proporcijas. Ausys panšėjo 
į ragus negu ausis. Kiek patylėjęs pamosikavo lazda ir sušuko: 
- Mūsų cirkui būtent to ir reikia! 
Pasijautęs nejaukiai. Nuleido lazdą ir kukliai pridūrė: 
- Vaikus pagąsdint... 

Laimės Pardavėjas vienas mėgino atkelti veidrodį ir nuneštį jį 
į cirkininko automobilį. Bet šis buvo baisi sunkenybė. Ąžuolinis... 

- Atsivesiu pagalbos, - sušuko Adalahada. 

Pasišokinėdamas iš džiaugsmo, išbėgo per duris 

Toji, vadinamoji pagalba ir buvo Pameistrys. Dar ne 
Pameistrys, bet suprantant apie ką kalbame. Atėjo sliūkindamas. Didelis 
džiaugsmas dėdės daiktus nešioti... 

Bet jam čia taip patiko, jog ėmė nuiminėti visus audeklus nuo 
veidrodžių ir juos apžiūrinėti... Bėgiojo ratais po dirbtuves. Kol... 
paklydo. Laimės Pardavėjas jo nepastebėjo. Dailino savo drožinį. 

Adelahada įžengė paskui, kiek atsilikęs. Bet pamatęs, jog visi 
veidrodžiai atidengti, toliau žengti pabijojo. Laimės Pardavėjas priėjo 
prie Adelahados. 

- Manau, kad ten kažkur yra mano sūnėnas, - pirštu į 
veidrodžių krūvą parodė Bengalų cirko direktorius. - Mūsų giminėj 
įprasta pasiklysti... Aš pasiklydau cirke... 

- Tuoj, - tepasakė Laimės Pardavėjas. 

Nuėjo į gretimą kambarį. Atsinešė siūlų špūlę. Adelahada į jį 
metė keistą žvilsgnį. Atrodo nustebęs. 

- O kaip kitaip? - lyg teisindamas, lyg geraširdiškai pasakė 

Laimės Pardavėjas 

Sūnėnas buvo išgelbėtas. Veidrodis pristatytas. Bet sūnėnas 
daugiau nebenorėjo dirbti Bengalų cirke. Taip ir pasiliko Laimės 
Pardavėjo Pameistriu. Adalahada tam nė kiek neprieštaravo. 

- Mūsų giminėj įprasta pasiklysti... Aš taip paklydau cirke... 


Ir išėjo per duris, didžiuodamasis savo nauju pirkiniu. 


Galima įtarti, jog panašių istorijų Laimės Pardavėjo 
dirbtuvėse pasitaikydavo neretai. Bet apsistokime tik ties viena, nes ši 
šiek tiek kitokia... 

Po dviejų Metų nuo Adalahados vizito, per dirbtuvės duris 
įžengė senyva moteriškė. Vilkėjo juoda suknia. Net žemę braukia. Jos 
akys buvo didelės, skavrbios. Aiškiai, neseniai mačiusios mirtį... 
Rankose laikė spalvotų žiedų puokštę. Nedidukę. Galima spėti, jog 
nepriklausė tipiniam Laimės Pardavėjo klientų ratui. Ir nebūtumę 
suklydę... 

Jei užsiemęs Laimės Pardavėjas ne visados pastebėdavo, kas 
užeina į jo dirbtuves. Šįkart nuo darbo, atsitraukė jai vos tik užėjus per 
duris. 

- Ko jums reikia? - sumišo Laimės Pardavėjas 

Moteriškė tylėjo ir neatsakė. Pasivaikščiojo po dirbtuvę. 

- Man reikia veidrodžio, - ryžtingai atsakė 

- Mūsų veidrodžiai nekasdienio naudojimo... Jie iškraipo vaizdą. 
Dar turime veidrodžių sudėtų iš daug mažų veidrodėlių. Tokiuose vienas 
žmogus atsispindi kaip visa minia, bet to vaizdo nesulieja į vienumą, o 
suskaldo į daug paskirų pavidalų. Vaizdas juose panašiausias į 
neiškraipytą, bet ilgai žiūrint gali susisukti galva, - paaiškino Laimės 
Pardavėjas. 

Ji vaikštinėjo po dirbtuves, kėlinėjo audeklą. Grožėjosi. Bet 
priešingai nei Pameistrys pirmojo vizito metu, audeklų nenumetinėjo ant 
žemės. 

- Norėčiau turėti tokius rėmus, - tarė ryžtingai. - Kiek už juos 

norėtumėt? 

- Jie jau nupirkti. Ketvirtadienį atvyks paimti 

- Jūs Laimės Pardavėjas, ar negalite ir man parduoti saują 
laimės? - tarė, pirštais glostydama mažus dievybės ar pabaisiūkčio 
pirščiukus. Sunku teapsakyti. - Juk galėtumėte pagaminti dar vienus 


tokius pačius rėmus? 


Laimės Pardavėjas ir Pameistrys jau kitą dieną ėmėsi darbo. 
Tokį rėmą pagaminti užtrukdavo mažiausiai penkias-šešias savaites. Ir 
reikėjo pačios geriausios turimos medienos. 

Su mMoteriške, buvo susitarta, jog Laimės Pardavėjas nedės 
kreivo veidrodžio. Ji geriau jam duosianti tiesų. Ir gerai. Galvojo Laimės 
Pardavėjas. Tokį stiklą, kokį jis dėjo į jau pagamintus rėmus, Veidrodžių 
Meistras atsisakė daugiau gaminti. Paprastai tariant, Laimės Pardavėjas 
žodžiais nusakydavo jam, kokias formas reikia išgauti. Derindavo prie 
kiekvieno rėmo individualiai. Tačiau, kaip rėmams parinkdavo tokius 
veidrodžių formas nežinojo. 

Keletą savaičių drožinėjo visokius padarus, kol pabaigė rėmą. 
Moteriškė žadėjo atgabenti rėmą. Vedrodis tiko rėmui. Rėmas tiko 
veidrodžiui. Tai ir svarbiausia. Bet kiek vargo patyrė Pameistrys ir 
Laimės Pardavėjas, kol jį ten įstatė. Trukdė Laimės Pardavėjo drožiniai. 
Reikėjo žiūrėti, jog nenudausižytų kraštai. Kai veidrodį suleido į rėmą. 
Jie sužiūro vienas į kitą. Ir atsikvėpė. 

Moteriškė pasižiūrėjo į veidrodį. Pečius apsigobė megziniuota 
skara. Vos tik pamačius savo atvaizdą, jos akys sušvito. Tarsi ugnis 
užsidegė. Mažytė. Pačiame vyzdyje. Ir silpna savo šviesa nusšvietė 
dirbtuvių kamputį. Pasigirdo traškesys. Toks eižėjantis garsas. Per 
veidrodį išilgai nuėjo įskilimas. Veidrodis skilo į dvi dalis. Ugnelė užgeso. 

- Tučtuojau turite tai sutvarkyti. Aš sumokėsiu, - pasakė ji, 
persimetė skarą 
- Reikės naujo veidrodžio 
- Aš už viską sumokėsiu, - vis pasišniždom kartojo 
Jai išėjus, Laimės Pardavėjas ir Pameistrys pasiliko dirbtuvėje 
vienui vieni. Bandė atsargiai išimti šipulius. Pameistrys norėjo platuku. 
Bet Laimės Pardavėjas nenorėjo susikruvinti rankų, renkant pabirusias 
šukes. Nors tai truko daug laiko ir reikėjo daug kantrybės, galop, jiems 
pavyko. Savotiškai triumfuodami išėjo pirkti kito veidrodžio. 
Nesisekė. 
Skilo veidrodis po veidrodžio. 


Laimės Pardavėjui dar niekados taip nebuvo nutikę. Jog 
veidrodžio stiklas netiktų rėmui. Kaip meistras jis pažinojo savo įrankius 
ir jų kalbą suprato. Ir tai būtent rėmas jam ir norėjo pasakyti. 

Laimės Pardavėjas nenorėjo apvilti savo klientės. Nors kaip 
supratome, jis ją buvo įspėjęs, kad taip gali nutikti, nes jis Laimės 
Pardavėjas gamina rėmus tik kreiviems veidrodžiams. 

Po keletos savaičių, jie vis dėl to, nusprendė kreiptis į 
Veidrodžių Meistrą, kad pagamintų atsisakytos formos veidrodį. Šis 
pasikrapštė pakaušį ir pasakė: 

- Duosiu įrankius, suteiksiu reagentus, darysitės patys. 

- Ačiū, tau gerasis, meistre, - padėkojo Laimės Pardavėjas. 

Savo kailiu jiems teko patirti, kodėl Veidrodžių Meistras 
atsisakė gaminti tą formą, bet vis vien nepasidavė. 

Visaip šildė ir lipdė krūvon stiklo gabaliukus, Veidrodžių 
Meistro iš šono padedami. Šis turėjo ir kitų užsakymų. Juk dirbo ne vien 
pagal keistus Laimės Pardavėjo užsakymus. Bet vis vien, nors ir 
atsisakęs tos formos, padėjo duetui patarimais. 

Kelias dienas be ilgesnės pertraukos, jie surinkinėjo 
veidrodžio formą. Nei Laimės Pardavėjas, nei Veidrodžių Meistras 
tikslios formos ar gaunamo atspindžio prisiminti niekaip negalėjo. Nei 
brėžinių, nei užrašų nebuvo... Nebuvo. Pameistrys bėgiojo pirmyn atgal, 
mat, Laimės Pardavėjas jam buvo patikėjęs milimetrine juosta išmatuoti 
rėmo vidinę dalį. Vėliau vis tikslinti savo matavimus, nes medis kiek 
susotraukdavo, kiek atsileisdavo, priklausomai nuo santikinio drėgmės 
dydžio. Be to, Laimės Pradavėjas norėjo būti dėl visko tikras. 

Kai forma jau gatava, atėjo laikas pilti skystį. Šis suregavęs 
su stiklu, pavirsta plėvele ir taip atsiranda veidrodis. 

Atsargiai Pameistrys ir Laimės Pardavėjas pernešė veidrodį į 
savo dirbtuvę. Ėmėsi visų saugumo ir atsargumo priemonių. Vežė 
didesniu krovininiu automobiliu, apkaišę šienu ir paguldė ant minštų 
pagalvių. Laimės Pardavėjas iki šiol nežino kaip Veidrodžių Meistras jam 
pristatydavo veidrodžius. Niekada neklausė. O net ir nepagalvojo... 


Veidrodis į rėmą įstatytas. Moteriškei pranešta. Laimės 
Pardavėjas ir Pameistrys laukia jos atvykimo. 

Moteriškė atvyko jau kita dieną. Laimės Pardavėjęs veidrodį 
buvo apvilkęs storu juodu audeklu ir stengėsi neleisti, kad moteriškė jį 
apžiūrėtų| 

- Aš noriu! - ji suspigo 

Ji kišo ranką po audeklu, bet Laimės Pardavėjas rankos gestu 

ją sudrausmino. Ji piktai pažiūrėjo į Laimės Pardavėją ir pasakė: 
- Aš sumokėjau! 

Po šito Laimės Pardavėjas nusileido. Nuėmusi audeklą, 
moteriškė negalėjo patikėti tuo, ką matė... Veidas atrodė nei šioks, nei 
toks, keturios akys, kyšo ragai.... Sugriaudėjo juokas... 

Moteriškei net ašaros iš akių sruvo. Juokėsi keletą minučių. 
Visą tą laiką Laimės Pardavėjas ir Pameistrys stovėjo tylėdami. 
Moteriškė vis nustodavo, bet tik nustojosi vėl imdavo prunkšti. 
Kiekvienąkart vis didesne banga. Juokas - tai banga, o bangos 
nesustabdysi. Reikia laukti, kol atslūgs. 

- Ką jūs padarėt iš manęs, - sakė sunkiai per juoką tardama 
žodžius. - Taip net geriau nei norėjau. O tai anūkams, bus juoko... 

Veidrodis buvo pristatytas į moteriškės namą už miesto - 
pajūryje. Kaip ir moteriškė tikėjosi, veidrodis labai patiko jos anūkams. 
Taip patiko, jog po kelių dienų jį reikėjo rakinti kambaryje. Bet 
nemanykite, jog istorija čia ir pasibaigia. Toli gražu, ne... Ji dar tik 
prasideda... 

Po dešimties dienų... Kodėl po dešimties dienų? Nei Laimės 
Pardavėjas, nei Pameistrys negalėjo pasakyti... Taigi, po dešimties 
dienų, moteriškė vėl apsilankė Laimės Pardavėjo dirbtuvėse. Pameistrys 
įtariamai į ją sužiuro. Ji atrodė pikta ir labai suirzusi. Priebėgo prie 
Laimės Pardavėjo. Pradėjo jį daužyti savo gležna ranka. 

- Pasiimkite tą savo veidrodį! Man jo nereikia, nereikia, 
nereikia! 


Laimės Pardavėjui toks elgesys pasirodė mažų mažiausiai 
keistas... Juk tą dieną, kai atsiėmė veidrodį, moteriškė atrodė laiminga, 
kas pateisino jo vardą. 

- Nereikia! Man jo nereikia! - vis šaukė. - Kiekvieną dieną, kai 
ne Žmogus! 

- Įspėjau, jog tas veidrodis iškreipia vaizdą. 

- Tai duokit man kitą! 

- Visi mūsų veidrodžiai iškreipia vaizdą. Kiekvienas vis savaip, - 
įsiterpė Pameistrys. 

Laimės Pardavėjas apie veidrodžius išmanė labai daug: apie 
jų gamybą, fizikine savybes, bet nežinojo ką pasakyti Žmogui, kuriam 
nepatiko tai, ką rodė veidrodžiai. Tad tarė: 

- Žmogus iš tikrųjų, negali pamatyti savo veido veidrodyje, nei 
muūsiškiame, nei bet kuriame kitame. Tai jau yra kitas veidas. 

- Tai duokit kitą, kuriame galėčiau pamatyti save, - kūkčiojo 
moteriškė. 

Vienuoliktą dieną moteriškė grąžino veidrodį į Laimės 
Pardavėjo dirbtuves. Bet vargai ties tuo tik prasidėjo. 

Jie susitarė, jog Laimės Pardavėjas ir Pameistrys sutvarkys 
savo paliktą broką. Tokių brokų taisymų per Laimės Pardavėjo metus 
pasitaikė nedaug. Čia buvo pirmasis. Jam niekada neteko taisyti savo 
veidrodžių dėl to, kad jie rodė ne tokį vaizdą. Jis žinojo, kad šitų 
veidrodžių ištieisinti niekaip neįmanoma, tad ir nesistengė to padaryti. 
Ėmė manipuliuoti veidrodžio rodomu vaizdu. 

Jis plaktuku atsargiai bildeno per medinę lentelę, priglaustą 
prie veidrodžio. Atsargiai, kad nesudaužytų stiklo. Kalinėjo per įvairias 
vietas. Pameistrys kartkartėmės šliūšteldavo šilto vandens. Įkišdavo 
ranką, kad įsitikintų, jog vanduo ne per karštas. Su kiekvienu Laimės 
Pardavėjo atvaizdu, vaizdas keitėsi. Rankos ištįso labiau, bet veidai 
mažiau susipaudė. Akys iš keturkampių, netaisyklingų rombų pavirto 


didelėm lėkštėm. Ir jų sumažėjo... 


Pameistrys spiritu nuvalė stiklą. Po keletos dienų vėl pasirodė 
moteriškė. Bet istorija pasikartojo. Vieną dieną pasiėmė veidrodį. Kitą 
dieną jį grąžino. Pasimatė kažkokia keista, beformė figūra. Riaukšlės dar 
pagilėjo, padidėjo tarpai tarp dantų. 

Laimės Pardavėjas vėl kalinėjo veidrodį. Laimės Pardavėjas 
rankoje laikė vaškinę žvakę. Pašildė plaktuko galą. Atsargiai stuktelėjo 
per patį veidrodžio vidurį. Neskilo. Po akimirkos, kai įsitikino, Pameistrys 
šliūkštelėjo kelis lašus karšto vandens. Vėliau viena ranka, apmovęs 
pirštinę, Pameistrys laikė suspaudęs viršutinį kampą. Laimės Pardavėjas 
lygiai taip pat laikė apatinį kampą. Jie spaudė veidrodžio kampus į 
rėmą. Atvaizdai vėl keitėsi. Nuo Ilemens žemyn, perspektyva siaurėjo, o 
aukštyn - platėjo. 

Kai moteriškė po keletos dienos pažiūrėjo į jų darbą. Patylėjo. 
Ilgai tylėjo. Susimerkė: 

- Argi ne puikiai, aš atrodau? Būtent to ir norėjau! 

PABAIGA 


